Oficialusis leidinys L 053 , 27/02/1991 p. 0031 - 0033



Suderintas protokolas iš dalies keičiantis Europos ekonominės bendrijos ir Rumunijos Respublikos susitarimą dėl prekybos tekstilės gaminiais 1. Europos ekonominės bendrijos ir Rumunijos Respublikos delegacijos susitiko Briuselyje 1990 m. lapkričio 26, 27 ir 30 dienomis. Pagal Europos ekonominės bendrijos ir Rumunijos susitarimo dėl prekybos tekstilės gaminiais, parafuoto 1986 m. liepos 11 d. ir laikinai taikomo nuo 1987 m. sausio 1 d., 14 straipsnį buvo surengtos konsultacijos. 2. Šių konsultacijų tikslas buvo iš dalies pakeisti dvišalį susitarimą dėl prekybos tekstilės gaminiais, kad būtų įtrauktos nuostatos dėl tekstilės gaminių, perdirbtų, pagamintų arba apdirbtų Rumunijoje, reimporto. 3. Abi Šalys susitarė iš dalies pakeisti Susitarimo 3 straipsnio 4 dalį ir įtraukti E protokolą, nustatantį specialią tvarką, reglamentuojančią Rumunijoje perdirbtų, pagamintų ar apdirbtų tekstilės gaminių reimportą į Bendriją pagal atitinkamus Bendrijos teisės aktus. 3 straipsnio 4 dalies ir E protokolo tekstai pridedami prie šio suderinto protokolo. 4. Abi Šalys susitarė, kad Susitarimo pakeitimas, padarytas šiuo suderintu protokolu, laikinai taikomas nuo 1991 m. sausio 1 d. Briuselis, 1990 m. lapkričio 30 d. RumunijosRespublikos delegacija Europosekonominės bendrijos delegacija -------------------------------------------------- EEB ir Rumunijos susitarimas iš dalies pakeista 3 straipsnio 4 dalis "Bendrija ir Rumunija pripažįsta, kad tekstilės gaminių, perdirbtų, pagamintų ar apdirbtų Rumunijoje, reimportas į Bendriją yra ypatingo ir išskirtinio pobūdžio. Reimportui nėra taikomos II priede nustatytos kiekybinės normos su sąlyga, kad reimportuojama laikantis Bendrijoje galiojančių reglamentų dėl ekonominio laikinojo išvežimo perdirbti srauto ir kad jam gali būti taikoma E protokole aprašyta speciali tvarka." " E PROTOKOLAS Šio protokolo priede išvardintų produktų reimportui taip, kaip jis apibrėžtas šio Susitarimo 3 straipsnio 4 dalyje, taikomos Susitarimo nuostatos, išskyrus, kai toliau pateiktos specialios nuostatos numato kitaip. 1. Reimportu, kaip apibrėžta 3 straipsnio 4 dalyje, laikomas tik tų produktų reimportas į Bendriją, kuriems taikomos šio protokolo priede nustatytos specialios kiekybinės normos, kurios gali būti pakeistos pagal 2 dalį. 2. Reimportui, kuriam netaikomas šio protokolo priedas, gali būti taikomos specialios kiekybinės normos po to, kai bus surengtos konsultacijos Susitarimo 14 straipsnyje nustatyta tvarka, jeigu atitinkamiems produktams taikomos II priede nustatytos kiekybinės normos. 3. Atsižvelgdama į abiejų Susitariančiųjų Šalių interesus, Bendrija gali savo nuožiūra arba tada, kai pagal Susitarimo 14 straipsnį to prašo Rumunija, apsvarstyti: a) perkėlimo iš vienos kategorijos į kitą galimybę, iš anksto panaudojant specialių kiekybinių normų dalį arba perkeliant ją iš vienų metų į kitus; b) galimybę paskirstyti viename Bendrijos regione neišnaudotų specialių kiekybinių normų dalį kitam jos regionui. 4. Tačiau Bendrija gali automatiškai taikyti 3 dalyje nustatytas lankstumo taisykles, laikydamasi tokių apribojimų: a) perkelti iš vienos kategorijos į kitą iki 25 % kiekio, nustatyto tai kategorijai, į kurią atliekamas perkėlimas [1]; b) perkelti iš vienų metų į kitus specialią kiekybinę normą, kuri sudarytų iki 10,5 % konkretiems panaudojimo metams nustatyto kiekio; c) iš anksto panaudoti specialias kiekybines normas iš vienų metų į kitus, kurios sudarytų iki 7,5 % konkretiems panaudojimo metams nustatyto kiekio; d) perkelti iš vieno regiono į kitą iki 24 % kiekio, nustatyto regionui, į kurį atliekamas perkėlimas. 5. Bendrija informuoja Rumuniją apie visas priemones, kurių ji ėmėsi pagal pirmesnes dalis. 6. Bendrijos kompetentingos institucijos debetuoja 1 dalyje nurodytas specialias kiekybines normas išankstinio leidimo, kuris yra būtinas pagal Tarybos reglamentą (EEB) Nr. 636/82, reglamentuojantį ekonominio laikinojo išvežamo perdirbti tvarką, išdavimo metu. Specialios kiekybinės normos debetuojamos tiems metams, kuriais buvo išduotas toks išankstinis leidimas. 7. Perkėlimai iš vienos kategorijos į kitą ir bendras debetas iš kiekybinės normos, nustatytos II ir III grupių produktams, bus skaičiuojami pagal atitikmenų lentelę, pateiktą Susitarimo I priede. 8. Visiems šiame protokole išvardintiems produktams pagal Susitarimo A protokolą yra išduodamas prekių kilmės sertifikatas, kurį išduoda organizacijos, įgaliotos atlikti tokį veiksmą pagal Rumunijos teisės aktus. Šiame sertifikate daroma nuoroda į 6 dalyje minimą išankstinį leidimą, įrodantį, kad jame aprašyta perdirbimo operacija buvo atlikta Rumunijoje. 9. Bendrija praneša Rumunijai Bendrijos kompetentingų institucijų, išduodančių 6 dalyje nurodytus išankstinius leidimus, pavadinimus, adresus ir naudojamų antspaudų pavyzdžius. 10. Nepažeisdamos 1–9 dalių nuostatų, Rumunija ir Bendrija ir toliau konsultuojasi, siekdamos priimti abiem Šalims priimtiną sprendimą, kuris leistų abiem Susitariančiosioms Šalims naudotis Susitarimo nuostatomis dėl laikinojo išvežimo perdirbti srauto ir taip užtikrinti veiksmingą Rumunijos ir Bendrijos tarpusavio prekybos tekstilės gaminiais plėtrą. PRIEDAS Rumunijai nustatytos laikinojo išvežimo perdirbti srauto kiekybinės normos (Praktiniais sumetimais priede produktų aprašymai pateikiami sutrumpinti.) Kategorija | Aprašymas | Vienetai | Metai | EEB kiekybinės normos | 4 | Trumparankoviai marškinėliai | 1000 vienetų | 1991 | 1000 | 5 | Puloveriai | 1000 vienetų | 1991 | 1100 | 6 | Kelnės | 1000 vienetų | 1991 | 3300 | 7 | Palaidinukės | 1000 vienetų | 1991 | 2500 | 8 | Marškiniai | 1000 vienetų | 1991 | 2400 | 12 | Kojinės | 1000 porų | 1991 | 5800 | 13 | Apatinės kelnaitės | 1000 vienetų | 1991 | 15500 | 14 | Vyriški paltai | 1000 vienetų | 1991 | 1000 | 15 | Moteriški paltai | 1000 vienetų | 1991 | 3000 | 16 | Kostiumai | 1000 vienetų | 1991 | 600 | 17 | Švarkai, sportiniai švarkai (bleizeriai) | 1000 vienetų | 1991 | 1000 | 24 | Pižamos | 1000 vienetų | 1991 | 300 | 26 | Suknelės | 1000 vienetų | 1991 | 2000 | 73 | Sportiniai kostiumai | 1000 vienetų | 1991 | 600 | 68 | Kūdikių drabužėliai | Tonomis | 1991 | 300 | 78 | Drabužiai, išskyrus megztus ar nertus | Tonomis | 1991 | 300 | Kategorija | Aprašymas | Vienetas | Metai | Valstybė narė | Regionų kiekybinės normos | 18 | Maudymosi chalatai | Tonomis | 1991 | Beniliuksas | 100 | 21 | Striukės su gobtuvais, striukės | 1000 vienetų | 1991 | I | 150 | 28 | Megztos arba nertos kelnės | 1000 vienetų | 1991 | Beniliuksas | 100 | 29 | Kostiumai ir ansambliai, išskyrus megztus ar nertus | 1000 vienetų | 1991 | P I | 175120 | 69 | Apatinukai ir apatiniai sijonai | 1000 vienetų | 1991 | P Beniliuksas | 10050 | 91 | Palapinės | Tonomis | 1991 | P | 50 | " [1] Tačiau perkėlimas iš vienos Vokietijos, Prancūzijos, Italijos ir Beniliukso valstybių kvotos dalies į kitą II ar III grupių kategorijoms leidžiama iki 100 % kategorijos, iš kurios atliekamas perkėlimas. --------------------------------------------------